《登岱四首 其三》
明代·赵鹤

转转官旌度几峰，不知花外有鸣钟。春空一望青苍里，晓殿齐鸣紫翠重。

山鸟归时知雨意，崖松到处换云容。平生奇赏输今日，便欲淋浇浩荡胸。

作者简介：扬州府江都人，字叔鸣，号具区。弘治九年进士。授户部主事，历郎中，累官至金华知府，以忤刘瑾遭谪，终山东提学佥事。生平好学不倦，晚注诸经，考论历代史，正其谬误。诗耻凡语，爱谢灵运、孟郊及元刘因。有《金华正学编》、《书经会注》、《维扬郡乘》、《具区文集》、《金华文统》等。